Ivans Jovanovičs

Ivans Jovanovičs (; dzimis  Loznicā) ir serbu futbola treneris un bijušais futbolists. Spēlējis pussarga pozīcijā. Kopš 2024. gada augusta ir Grieķijas futbola izlases galvenais treneris.

 Futbolista karjera 
Spēlētāja karjeru sāka dzimtās pilsētas klubā FK Loznica. No 1984. līdz 1989. gadam pārstāvēja Belgradas "Rad". Pēc tam pievienojās Grieķijas klubam Saloniku "Iraklis", kur arī spēlēja līdz karjeras beigām.

 Trenera karjera 
Trenera karjeru sāka 2001. gadā Grieķijas klubā Niki Volos. 2002. gadā kļuva par sava bijušā kluba Saloniku "Iraklis" galveno treneri, bet nenostrādāja pilnu sezonu. 2003. gada novembrī sāka darbu kā Kipras kluba Nikosijas APOEL galvenais treneris. 2004. gadā uzvarēja Kipras Pirmajā divīzijā. Vēlāk vadījis Panachaiki klubu Grieķijā un uz neilgu laiku atgriezās Iraklis galvenā trenera amatā. 2008. gadā atkārtoti pievienojās APOEL un vēl trīs reizes aizveda klubu līdz Kipras čempionu titulam (2009., 2011. un 2013. gadā). 2011. gadā Serbijas Futbola asociācija atzina Jovanoviču par Serbijas gada treneri.

Vēlāk ir strādājis Apvienotajos Arābu Emirātos — bija kluba Al-Nasr galvenais treneris, bet no 2019. līdz 2020. gadam vadīja AAE futbola izlasi. 2021. gada jūlijā tika apstiprināts par Atēnu "Panathinaikos" galveno treneri. 2022. gadā izcīnīja Grieķijas kausu. 2023. gada decembrī tika atbrīvots no amata.

2024. gada augustā Jovanovičs tika iecelts par Grieķijas izlases galveno treneri.

 Sasniegumi 
APOEL
 Kipras Pirmā divīzija: 2003—04, 2008—09, 2010—11, 2012—13
 Kipras kauss: 2007—08
 Kipras Superkauss: 2004, 2008, 2009, 2011

Al-Nasr
 Persijas līča čempionu līga: 2014
 AAE Prezidenta kauss: 2014—15
 AAE Līgas kauss: 2014—15

Panathinaikos
 Grieķijas kauss: 2021—22

Individuālie
 Kipras sezonas treneris: 2003—04, 2008—09, 2009—10, 2010—11, 2011—12, 2012—13
 Serbijas gada treneris: 2011
 Grieķijas Superlīgas sezonas treneris: 2021—22

 Atsauces 

 Ārējās saites 

Kategorija:1962. gadā dzimušie
Kategorija:Mačvas apgabalā dzimušie
Kategorija:Dienvidslāvijas futbolisti
Kategorija:Serbijas futbolisti
Kategorija:Belgradas "Rad" spēlētāji
Kategorija:Serbijas futbola treneri
Kategorija:Apvienoto Arābu Emirātu futbola izlases treneri
Kategorija:Grieķijas futbola izlases treneri